Source: http://www.europarl.europa.eu/doceo/document/A-8-2018-0092_MT.html
Timestamp: 2019-09-22 02:55:21+00:00
Document Index: 1214787

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2016
dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2016
dwar l-għeluq tal-kontijiet tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2016
– wara li kkunsidra r-rapport tal-Qorti tal-Awdituri dwar il-kontijiet annwali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2016, flimkien mar-risposta tal-Fondazzjoni(6),
– wara li kkunsidra d-dikjarazzjoni(7) ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2016 skont l-Artikolu 287 tat-Trattat dwar il-Funzjonament tal-Unjoni Ewropea,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol għas-sena finanzjarja 2016
B. billi, skont ir-rapporti tad-dħul u l-infiq tagħha(11), il-baġit finali tal-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (il-''Fondazzjoni'') għas-sena finanzjarja 2016 kien ta' EUR 20 789 500, ammont li jfisser tnaqqis ta' 1,72 % meta mqabbel mal-2015, billi l-baġit tal-Fondazzjoni huwa prinċipalment derivat mill-baġit tal-Unjoni;
C. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Fondazzjoni għas-sena finanzjarja 2016 (ir-"rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Fondazzjoni huma affidabbli u li t-tranżazzjonijiet ta' bażi huma legali u regolari;
1. Jinnota mir-rapport tal-Qorti li fir-rapport tagħha tal-2014, il-Qorti rrapportat pagamenti insuffiċjenti għall-persunal mill-2005 sal-2014, fir-rigward tat-tranżizzjoni għar-Regolamenti il-ġodda tal-Persunal tal-Unjoni fl-2005. jinnota li, għalkemm ir-raġunijiet għall-pagamenti insuffiċjenti (2014: nuqqas ta' rispett għas-salarji minimi garantiti; 2015: fattur skorrett ta' multiplikazzjoni (applikat) fuq is-salarji huma differenti, il-Qorti reġgħet sabet pagamenti insuffiċjenti (EUR 43 350) u xi pagamenti eċċessivi (EUR 168 930), li jaffettwaw 30 membru tal-persunal attiv u li ma għadhomx fis-servizz; jinnota li l-Fondazzjoni kkoreġiet il-pagamenti insuffiċjenti kollha, iżda mhijiex se tirkupra l-pagamenti eċċessivi (skont l-Artikolu 85 tar-Regolamenti tal-Persunal attwali); jistieden lill-Fondazzjoni terġa' tanalizza kull żball possibbli relatat mat-tranżizzjoni tar-Regolamenti tal-Persunal tal-2005, twettaq evalwazzjoni sħiħa tal-funzjoni tar-remunerazzjoni tagħha u tirrapporta s-sejbiet lill-awtorità ta' kwittanza; jirrikonoxxi mill-Fondazzjoni li f'April 2017 wettqet awditu intern komprensiv tal-funzjoni tar-remunerazzjoni; jinnota li l-Fondazzjoni qed tistenna r-rapport finali u se tiġi kkunsidrata kull rakkomandazzjoni li ssir; jistieden lill-Fondazzjoni tirrapporta lill-awtorità ta' kwittanza dwar il-miżuri korrettivi li se jittieħdu;
4. Jinnota mir-rapport tal-Qorti li l-livell ta' approprjazzjonijiet impenjati riportati għall-2017 kien għoli u ammonta għal EUR 2 800 000 (43 %) għat-Titolu III (infiq operattiv), meta mqabbel ma' EUR 2 100 000 (31 %) fl-2015, prinċipalment fir-rigward ta' proġetti (studji u skemi pilota) li jmorru lil hinn minn tmiem is-sena; jieħu nota li l-Fondazzjoni tista' tikkunsidra l-introduzzjoni ta' approprjazzjonijiet baġitarji differenzjati sabiex jirriflettu aħjar in-natura pluriennali tal-operazzjonijiet u d-dewmien inevitabbli bejn l-iffirmar tal-kuntratti, il-kunsinni u l-pagamenti;
5. Jirrikonoxxi li l-Fondazzjoni, bi ftehim mal-Qorti, tiddistingwi bejn ir-riporti ppjanati u dawk mhux ippjanati; jinnota li fl-2016 il-Fondazzjoni kienet ippjanat riporti ta' EUR 3 000 000 filwaqt li r-riporti reali ammontaw għal EUR 2 800 000 biss; jinnota, barra minn hekk, li l-Fondazzjoni qed tikkunsidra bir-reqqa li ddaħħal l-approprjazzjonijiet baġitarji differenzjati;
10. Jisħaq fuq il-fatt li l-bilanċ bejn ix-xogħol u l-ħajja privata għandu jkun parti mill-politika tal-persunal tal-Fondazzjoni; jinnota li l-baġit minfuq għal kull membru tal-persunal fuq attivitajiet ta' benessri jammonta għal EUR 80,21; josserva li l-għadd medju ta' liv minħabba mard għal kull membru tal-persunal huwa ta' 6,5 ijiem - inqas minn f'ħafna Aġenziji oħra tal-UE iżda s-sitwazzjoni għadha preokkupanti, u jistħoqqilha tiġi eżaminata biex wieħed jara jekk l-istress fuq il-post tax-xogħol huwiex fattur rilevanti - u li ebda membru tal-persunal ma kien fuq liv minħabba mard għal sena sħiħa;
13. Jilqa' l-azzjonijiet ta' rimedju tal-Fondazzjoni mwettqa b'rabta mal-korrezzjonijiet tas-salarji wara r-rapporti tal-Qorti; jinnota li fit-tieni trimestru tal-2017 twettaq awditjar tal-funzjoni tas-salarji sabiex tingħata assigurazzjoni addizzjonali li l-proċessi u l-kontrolli xierqa huma fis-seħħ u qed joperaw sew;
24. Jinnota mir-rapport tal-Qorti li fir-rapport ta' awditjar tiegħu ta' Diċembru 2016, is-Servizz ta' Awditjar Intern (IAS) enfasizza l-ħtieġa li jittejjeb il-mod kif il-Fondazzjoni timmaniġġja l-proġetti, prinċipalment fir-rigward tal-mekkaniżmi ta' governanza, monitoraġġ u rapportar. jinnota b'sodisfazzjon, barra minn hekk, li l-Fondazzjoni u s-Servizz ta' Awditjar Intern qablu dwar pjan biex tittieħed azzjoni korrettiva;
27. Jiddispjaċih għall-fatt li r-Regolament (KEE) Nru 1365/75 ma jirrikjedix b'mod espliċitu l-evalwazzjonijiet esterni tal-attivitajiet tal-Fondazzjoni; jinnota, madankollu, li l-proposta tal-Kummissjoni għal Regolament fundatur ġdid tinkludi l-obbligu li titwettaq evalwazzjoni kull ħames snin; jilqa' wkoll il-fatt li fil-preżent kull wieħed mill-programmi ta' ħidma fuq erba' snin huwa suġġett għal evalwazzjoni esterna;
28. Jirrikonoxxi li l-'Fondazzjoni' baqgħet kontributur essenzjali għall-iżvilupp tal-politiki u li l-użu tal-kompetenza tagħha f'dokumenti ewlenin ta' politika tal-Unjoni baqa' wieħed sinifikanti;
32. Jinnota r-reviżjoni tar-Regolament tal-Kunsill Nru 1365/75/KEE(12), li jistabbilixxi l-Fondazzjoni, u jilqa' l-inklużjoni mill-Parlament u mill-Kummissjoni ta' referenza espliċita għall-użu ta' rapporti u evalwazzjonijiet ta' verifika esterni;
35. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' ...2018(13) dwar il-prestazzjoni, il-ġestjoni finanzjarja u l-kontroll tal-aġenziji.
1. Jesprimi s-sodisfazzjon tiegħu li l-Qorti tal-Awdituri (il-"Qorti") iddikjarat li t-tranżazzjonijiet li fuqhom huma bbażati l-kontijiet annwali tal-Fondazzjoni għas-sena finanzjarja 2016 kienu skont il-liġi u regolari u li l-pożizzjoni finanzjarja tagħha sal-31 ta' Diċembru 2016 hija rappreżentata b'mod ġust;
2. Jirrikonoxxi li l-Fondazzjoni Ewropea għat-Titjib tal-Kondizzjonijiet tal-Ħajja u tax-Xogħol (il-"Fondazzjoni") baqgħet kontributur essenzjali għall-iżvilupp tal-politiki u li l-użu tal-għarfien espert tagħha f'dokumenti politiċi ewlenin tal-Unjoni baqa' sinifikanti;
3. Jirrikonoxxi l-ħidma tal-Fondazzjoni matul il-programm ta' ħidma ta' erba' snin bejn l-2013 u l-2016 "Minn kriżi għal irkupru: Politiki informati aħjar għal Ewropa kompetittiva u ġusta"; jilqa' b'sodisfazzjon il-kwalità għolja tal-analiżi u l-kontribut tal-politika li tat il-Fondazzjoni fir-rigward tal-kondizzjonijiet tal-ħajja u tax-xogħol, ir-relazzjonijiet industrijali u l-impjiegi u l-iżviluppi fis-suq tax-xogħol, b'mod partikolari r-Rapport ta' analiżi tas-Sitt Stħarriġ Ewropew dwar il-Kondizzjonijiet tax-Xogħol u r-rapport dwar Forom Ġodda ta' Impjiegi; jissottolinja l-importanza tal-ġestjoni tripartitika tal-Fondazzjoni li tippermetti li tinkiseb stampa ġenerali komprensiva tar-realtà ekonomika u soċjali;
4. Jenfasizza l-ħtieġa li tinżamm kooperazzjoni b'saħħitha bejn il-Fondazzjoni u l-Kumitat għall-Impjiegi u l-Affarijiet Soċjali sabiex dawn jibbenefikaw mill-għarfien espert tal-Fondazzjoni u jinvolvu ruħhom f'diskussjonijiet kostruttivi u bbażati fuq l-evidenza; jilqa' r-rata tal-eżekuzzjoni tal-programmi tagħha ta' 97 %, li kienet ferm ogħla mill-objettiv għall-2016 u titjib sinifikanti fuq is-sentejn ta' qabel;
5. Jilqa' l-fatt li l-Parlament, il-Kummissjoni u l-partijiet ikkonċernati l-oħra huma l-utenti ewlenin tal-għarfien espert li tagħti l-Fondazzjoni, u li huma konxji mill-kwalità u mill-interess tiegħu;
6. Jilqa' l-implimentazzjoni b'suċċess tal-programm ta' ħidma fuq erba' snin tal-Fondazzjoni, b'livell għoli ta' effikaċja organizzattiva, kif muri mit-titjib ġenerali tal-indikaturi ewlenin tal-prestazzjoni tal-Fondazzjoni;
7. Jinnota r-reviżjoni tar-Regolament tal-Kunsill Nru 1365/75/KEE(14) li jistabbilixxi l-Fondazzjoni, u jilqa' l-fatt li l-Parlament u l-Kummissjoni inkludew referenza espliċita għall-użu ta' rapporti u evalwazzjonijiet ta' verifika esterni;
8. Jinnota r-rapport ta' awditjar 2016 tas-Servizz ta' Awditjar Intern (IAS) tal-Kummissjoni li enfasizza l-ħtieġa li titjieb il-ġestjoni tal-proġetti tal-Fondazzjoni, l-aktar b'rabta mal-arranġamenti ta' governanza, ta' monitoraġġ u ta' rapportar, u jilqa' l-fatt li l-Fondazzjoni hija lesta timplimenta l-pjan ta' azzjoni miftiehem f'kooperazzjoni mal-IAS;
9. Ifaħħar ir-rata għolja ta' implimentazzjoni eżemplari tal-baġit (100 %); jinnota, madankollu, li l-livell ta' approprjazzjonijiet riportati għall-2017 żdiedu għat-Titolu III (43 %) meta mqabbel mal-2016 (31 %), prinċipalment fir-rigward ta' proġetti li jmorru lil hinn minn tmiem is-sena; jinnota t-tweġiba tal-Fondazzjoni li tiddistingwi li dawn kienu riporti ppjanati u fil-fatt inqas miċ-ċifra inizjali ta' EUR 3 miljun;
10. Jinnota r-rakkomandazzjoni tal-Qorti li l-Fondazzjoni tista' tikkunsidra l-introduzzjoni ta' approprjazzjonijiet baġitarji differenzjati sabiex jirriflettu aħjar in-natura pluriennali tal-operazzjonijiet u d-dewmien inevitabbli bejn l-iffirmar ta' kuntratti, il-kunsinni u l-ħlasijiet;
11. Jilqa' l-azzjonijiet ta' rimedju tal-Fondazzjoni mwettqa b'rabta mal-korrezzjonijiet tas-salarji wara r-rapporti tal-Qorti; jinnota li fit-tieni trimestru tal-2017 twettaq awditjar tal-funzjoni tas-salarji sabiex tingħata assigurazzjoni addizzjonali li l-proċessi u l-kontrolli xierqa huma fis-seħħ u qed joperaw sew u jistieden lill-Fondazzjoni tieħu l-passi neċessarji fejn meħtieġ;
12. Jesprimi tħassib dwar l-impatt baġitarju negattiv taż-żieda tal-koeffiċjent għall-Irlanda, li qiegħed dejjem iżjed jirriskja li jimmina l-kapaċità finanzjarja tal-Fondazzjoni li taqdi l-mandat tagħha; jistenna li tittieħed azzjoni mill-Istituzzjonijiet tal-Unjoni sabiex tikkumpensa għall-effetti;
13. Jilqa' l-kooperazzjoni tajba bejn il-Fondazzjoni u l-aġenziji l-oħra tal-Unjoni, b'mod partikolari s-Cedefop, l-EU-OSHA, l-ETF, l-FRA u l-EIGE, waqt l-ippjanar u l-implimentazzjoni tal-ħidma tagħha sabiex tiżgura koordinament u sinerġiji tajbin fl-attivitajiet tagħha;
14. Jinnota kemm il-Fondazzjoni kkontribwiet b'mod qawwi fil-ġlieda kontra l-faqar u l-kuntratti ta' xogħol frawdolenti f'diversi azzjonijiet madwar l-Unjoni.
ĠU C 417, 6.12.2017, p. 212.
ĠU C 84, 17.13.2017, p. 11.
Ir-Regolament tal-Kunsill (KEE) Nru 1365/75 tas-26 ta' Mejju 1975 dwar il-ħolqien ta' Fondazzjoni Ewropea għal titjib tal-kondizzjonijiet tal-ħajja u tax-xogħol (ĠU L 139, 30.5.1975, p. 1).